‘જ્ઞાનશાલા’ના 211 ગરીબ શ્રમિકોના બાળકોને RTE હેઠળની અરજીઓને ધ્યાને લઇ પ્રવેશ આપવા માટેની કાર્યવાહી કરવાનો આદેશ હાઇકોર્ટના જસ્ટિસ આર.એમ. શાહ અને જસ્ટિસ એ.વાય. કોગ્જેને ખંડપીઠે કર્યો છે. જસ્ટિસ એમ.આર.શાહની ખંડપીઠે એવું અવલોકન કર્યુંં છે કે,‘ગરીબ, શ્રમિકોના 211 બાળકો કે જે સમાજના નબળા વર્ગમાંથી આવે છે અને જેમના લાભાર્થે જ RTEનો કાયદો બનાવાયો છે, તેમની અરજીને ધ્યાને લઇ પ્રવેશ માટેની કાર્યવાહી કરવાનો આદેશ ન્યાયસંગત જણાય છે. આ 211 બાળકોના ઉજ્જવળ ભવિષ્ય અને તેમના હિતોને ધ્યાનમાં રાખીને આદેશ કરાયો છે. જ્યારે કે અરજદાર ટ્રસ્ટ દ્વારા ચાલતી ‘જ્ઞાનશાલા’એ માન્યતા પ્રાપ્ત ઇન્સ્ટિટ્યુશન હોવાનો દાવો કરી શકે નહીં. જે મુદ્દાને ધ્યાને પણ લેવાયો નથી.’ ખંડપીઠે આદેશના ત્રણ દિવસની અંદર ડીઇઓને આદેશ મુજબની કાર્યવાહી કરવાનો આદેશ કરીને રિટનો નિકાલ કર્યો હતો.